32003R1667
L 244/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1667/2003 НА КОМИСИЯТА
от 1 септември 2003 година
за прилагане на Регламент (ЕО, Евратом) № 58/97 на Съвета относно дерогациите, които се предоставят за структурната бизнес статистика
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО, Евратом) № 58/97 на Съвета от 20 декември 1996 г. относно структурната бизнес статистика (1), последно изменен с Регламент (ЕО) № 2056/2002 на Европейския парламент и на Съвета (2), и по-специално член 12, буква ч) от него,
като има предвид,че:
(1)
Регламент (ЕО, Евратом) № 58/97 установи обща рамка за изготвянето на статистически данни на Общността за структурата, дейността, конкурентоспособността и постиженията на кредитните институции и на пенсионните фондове, както и за разходите за опазване на околната среда.
(2)
Член 11 от Регламент (ЕО, Евратом) № 58/97 предвижда предоставянето на дерогации от разпоредбите на приложенията към посочения регламент за преходен период.
(3)
Държавите-членки поискаха дерогации от някои разпоредби на приложение 2 към Регламент (ЕО, Евратом) № 58/97 относно характеристики 21 11 0, 21 12 0 и 21 14 0 за периода от 2001 г. до 2004 г., за да се приложат системите за събиране на необходимите данни или за адаптирането на съществуващите системи така, че в края на преходния период, предвиден в приложение 2 към съответния регламент, разпоредбите на последния да бъдат спазвани.
(4)
Държавите-членки поискаха дерогации от някои разпоредби на приложение 6 към Регламент (ЕО, Евратом) № 58/97 относно кредитните институции за периода от 2001 г. до 2003 г., за да се въведат системи за събиране на необходимите данни или за адаптиране на съществуващите системи, така че в края на преходния период, установен в приложение 6 към въпросния регламент, разпоредбите на последния да бъдат спазвани.
(5)
Държавите-членки поискаха дерогации от някои разпоредби на приложение 7 към Регламент (ЕО, Евратом) № 58/97 относно пенсионните фондове за периода от 2002 г. до 2004 г., с цел да бъдат въведени системи за събиране на необходимите данни или за адаптиране на съществуващите системи, така че в края на преходния период, предвиден в приложение 7 към съответния регламент, разпоредбите на последния да бъдат спазени.
(6)
С оглед на факта, че системите за събиране на данни на държавите-членки изискват допълнително адаптиране, е необходимо предоставяне на такава дерогация.
(7)
Мерките предвидени в настоящия регламент, са в съответствие със становището на Статистическия програмен комитет,
ПРИЕ НАСТОЯЩИЯ РЕГЛАМЕНТ:
Член 1
Дерогации от характеристики 21 11 0, 21 12 0 и 21 14 0 на раздел 4 на приложение 2 към Регламент (ЕО, Евратом) № 58/97 се предоставят за референтните години от 2001 г. до 2004 г. така, както е определено в приложение I към настоящия регламент.
Член 2
Дерогации от списъка на характеристиките, фигуриращи в раздел 4 на приложение 6 към Регламент (ЕО, Евратом) № 58/97, се разрешават за референтните години от 2001 г. до 2003 г. така, както е определено в приложение II към настоящия регламент.
Член 3
Дерогации от списъка на характеристиките, фигуриращи в раздел 4 на приложение 7 към Регламент (ЕО, Евратом) № 58/97, се разрешават за референтните години от 2002 г. до 2004 г. така, както е определено в приложение III към настоящия регламент.
Член 4
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 септември 2003 година.